Lugege 1. Moosese raamat 37:1-11
Me ihkame aga, et igaüks teist osutaks sedasama agarust lootuse kinnitamiseks kuni lõpuni. (Heebrealastele 6:11)
Nooruses tegelesin tõstespordiga ja mäletan hästi, et mulle ei meeldinud treeningutel kangil raskuste vahetamine. Vahel võttis uute raskuse seadmine rohkem aega, kui tegelik treenimine. Nüüd saan aru, et raskuste lisamine oli niisama oluline kui raskuste tõstmine. Iga kord, kui koormus tõusis, said mu käed tugevamaks. Lisaks oli hea treening ka raskuste kangilt mahavõtmine ja uute pealepanek. Kõik need liigutused vormisid mu keha ja aitasid pikas plaanis kaasa sportlikule vormile. Piibel räägib palju üleminekutest. Näiteks nägi Joosep unenäo sellest, kuidas tema vennad tema ette kummardasid. See ei saanud otsekohe tõeks, vaid võttis aastaid aega. Üleminek oli Joosepile vajalik, et mõista Jumala tahet ja kujuneda heaks juhiks. Üleminekuajad on olulised, sest siis valmistab Jumal meid ette uuteks ülesanneteks.
Henry L. Childress (Arkansas, USA)
PALVE:
Hea Issand, aita meid mõista, et vahel on vajalik üleminek ühest olukorrast teise. Aita, et see teeks meid tugevamaks ja targemaks ning tooks Sulle ligemale. Aamen.
PÄEVA MÕTISKLUS:
Jumal valmistab mind ette uuteks ülesanneteks.
PALVE TULIPUNKT:
TÕSTJAD